ശുചീകരണ ഉപകരണ വിതരണം ആലപ്പുഴ: നഗരസഭയുടെ നേതൃത്വത്തില് നഗരത്തിലെ 42 സ്കൂളുകള്ക്ക് സുരക്ഷാ ശുചിത്വ ഉപകരണങ്ങള് വിതരണം ചെയ്തു. തെര്മല് സ്കാനര്, സാനിറ്റൈസര്, മാസ്ക്, ബ്ളീച്ചിംഗ് പൗഡര്, ശുചീകരണ ലായനികള്, കൈയുറ തുടങ്ങിയവയാണ് വിതരണം ചെയ്തത്. കളക്ടര് എ. അലക്സാണ്ടര് ഉദ്ഘാടനം ചെയ്തു. നഗരസഭാ അദ്ധ്യക്ഷ സൗമ്യാ രാജ് അദ്ധ്യക്ഷയായി. സ്കൂളുകളുടെ പ്രതിനിധികള് സുരക്ഷാ ഉപകരണങ്ങള് ഏറ്റുവാങ്ങി. മുഴുവന് സ്കൂളുകളും നഗരസഭയുടെ നേതൃത്വത്തില് ശുചീകരിക്കുകയും അണുവിമുക്തമാക്കുകയും ചെയ്തു. പ്രധാനാദ്ധ്യാപകര്ക്കും രക്ഷാകര്തൃ പ്രതിനിധികള്ക്കുമായി മൂന്ന് ശില്പ്പശാലകളും സംഘടിപ്പിച്ചു. ഉപാദ്ധ്യക്ഷന് പി.എസ്.എം. ഹുസൈന്, സ്ഥിരം സമിതി അദ്ധ്യക്ഷരായ ബീന രമേശ്, എ. ഷാനവാസ്, കെ. ബാബു, കക്ഷി നേതാക്കളായ എം.ആര്. പ്രേം, ഡി.പി. മധു, എം.ജി. സതീദേവി, കൗണ്സിലര്മാരായ ബി. നസീര്, എ.എസ്. കവിത, ഗോപിക, രാഖി, ജ്യോതി, സുമം, കൊച്ചു ത്രേസ്യാമ്മ എന്നിവര് സംസാരിച്ചു.